

***Приложение № 2-1***

**Техническа спецификация**

**Технически изисквания към паркова мебел, съоръжения и настилки за обект:**

***“Изграждане на спортна площадка и кът за отдих в село Стоевци, община Габрово”***

* **Дървена беседка – петоъгална, в комплект с дървена маса и пейки**

** **

Петоъгълната беседка трябва да отговаря на изискванията на Нормите за проектиране на дървени конструкции. Конструктивните елементи да са от изсушена иглолистна дървесина с необходимите профили, с технически и експлоатационни характеристики, които да съответстват на натоварванията при експлоатация на съоръжението.

Всички детайли да са шлайфани, импрегнирани и двуслойно лакирани с лакове за външна употреба. Сглобките да са осъществени чрез поцинкован, метален резбови обков. Всички останали метални части и елементи на съоръжението са защитени срещу действието на атмосферни влияния с нетоксични покрития.

Покрива на беседката да е изработен от дървена конструкция, покрита с OSB и битумни керемиди с цветна посипка. Конструкцията да издържа на необходимите натоварвания на сняг, вятър и температура.

* **Пейки с облегалки** – Парковата пейка да е с бетонова конструкция и дървени седалка и облегалка. Предназначени са за стационарно поставяне към съществуващия терен. Закрепването на всички дървени детайли към бетоновата част да е чрез болтове с оглед предпазване от вандализъм. Използваните материали за седалката и облегалката да са от подбрана и изсушена иглолистна дървесина с необходимите профили, с технически и експлоатационни характеристики, които да съответстват на натоварванията при експлоатация на пейките. Всички детайли са шлайфани, импрегнирани и двуслойно лакирани с лакове за външна употреба.
* Размери на пейката: Дължина –190 см, Височина – 85 см Дълбочина – 74 см.
* **Кошче за отпадъци –** конструкцията да е бетонова, предназначена за стационарно поставяне към съществуващия терен чрез замонолитване, с кофа за отпадъци, цинкова 50л. **Размери на кошчето:**600хØ450мм.
* **Саксия /кашпа/ -** бетонова с размери 700х200х240мм.
* **Настилки –** тротоарни плочи сразмери – 30х30х4 см.
* **Бордюри –** Бордюрът да е изработен от вибропресован бетон, размери: H - 22, B – 12, L-70.
* **Осветление:** Стоманотръбен стълб – H 3.5 m;

LED соларна осветителна система 20 W;

Осветително тяло с енергоспестяваща лампа 20 W;

* **Тенис маса –** да еметална конструкция, с размери: дължина – 2748мм, ширина – 1520мм, височина – 766мм. Предназначена за стационарно поставяне към съществуващия терен чрез замонолитване или анкериране. Закрепването на всички детайли към металната част е чрез болтове с оглед предпазване от вандализъм. Монтажа на съоръжението към съществуващия терен да се извърши чрез анкериране в бетонен фундамен. Връзката на конструкцията на съоръжението и бетонният фундамент да се осъществява чрез метални пети (120/100/2 мм) и анкерни болтове (М10).



* **Комбиниран фитнес уред – велоергометър и лежанка** - Велоергометерът да е подходящ за кардио тренировка и натоварва долната част на тялото, а на лежанката трениращите да могат да правят коремни и гръдни преси.

**Габаритни размери на съоръжението и минимално пространство за разполагане**

****

**Използвани материали**

**1.) Конструкция от кръгли метални профили**

Конструкцията на съоръжението да се състои от масивни метални дебелостенни колони. Функционалните елементи да са изработени също от метални тръбни профили. Конструкцията да е проектирана съгласно изискванията на БДС EN 15312:2007+A1:2011, както по отношение на постоянните и променливи натоварвания и броя на ползвателите върху съответната площ обем, така и по отношение на всички изисквания на този стандарт за защита срещу падане и защита срещу всички видове захващания. Металната конструкция да е боядисана двуслойно, след обезмасляване и почистване от ръжда, със специални бои с антикорозиращи съставки и висока устойчивост на UV лъчи и надраскване. Химическият състав на покритието да отговаря на изискванията на БДС EN 15312:2007+A1:2011.

**2.) Елементи от полиетилен**

Всички полиетиленови елементи (предпазни капачки, тапи) да са изработени чрез шприцване на висококачествен полиетилен с висока плътност с добавка на необходимите съставки за осигуряване на необходимата пластичност и устойчивост на външни атмосферни влияния и UV лъчи и да са закрепени към съоръжението чрез неразглобяеми връзки.

**3.) Елементи от каучук**

Всички елементи от каучук по съоръжението да са вулканизирани върху метални основи за осигуряване на достатъчна здравина и изработени от бутадиен стиролен каучук SDR с твърдост shore80, отговарящ на изискванията за устойчивост на атмосферни условия и UV лъчи.

**4.) Лагерни тела**

Движението на всички подвижни елементи на съоръжението да се осъществява чрез лагерни възли с необходимите конструктивни размери и възможност за тяхната подмяна при износване.

**5.) Сглобки**

За сглобяване на отделните модули и конструкцията да е използван метален, резбови, поцинкован обков с М8, М10 и М12. Всички глави на болтове и гайки, които не са с плоска конфигурация и предназначени за специален инструмент, да са скрити със специални капачки.

**Монтаж на съоръжението:** Закрепването на съоръжението към бетонните фундаменти да се осъществява чрез достатъчно на брой масивни анкерни болтове с размер М12.